Source: http://politeia.org.ro/ziarul-de-duminica/ziarul-de-duminica-9-octombrie/49773/?replytocom=141959
Timestamp: 2019-10-15 08:45:14+00:00

Document:
Ziarul de Duminica – 9 octombrie | PoliteiaWorld
Home » Ziarul de Duminica	» Ziarul de Duminica – 9 octombrie
Ziarul de Duminica – 9 octombrie
09/10/2016 Autor Cetatean Categorii: Ziarul de Duminica
Buna dimineata intr-o zi de duminica, 9 octombrie. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Miron Damian. Contributors. În ce stă DNA
„DNA nu e Kovesi”, „O instituție nu stă într-un om” – cât de bine a prins asta, extraordinar. Nu știu dacă e orbire, inerție, rea-credință, prostie, complicitate. Citesc siderat comentariul unui individ foarte sobru produce următoarea trăsnaie ridicolă: este clar că întrebările cu care e bombardată șefa DNA sunt parte a unei campanii de hărțuire, dar trebuie totuși să răspundă. La toate. Curat neconstituțional, coane, dar… O invazie de Ghiță Pristanda, parol! – de unde nu te aștepți. Alții insistă că dna Kovesi trebuie să lămurească acuzațiile de plagiat, cu alte cuvinte să pună motivele pentru care crede că a plagiat într-o sesizare la CNATDCU, iar apoi să se ducă acolo să le desființeze. Chiar așa. Ironic, pe undeva, am mai trăit asta. Acum, cel puțin, ar trebui să fie evident care a fost treaba cu suspendările prezidențiale din 2007 și 2012, și toată campania aia violentă, mediatic și instituțional. Acum, cel puțin, nu mai au chiar nicio scuză cei care încă-și închipuie că miza era Traian Băsescu în sine, că a fost o dispută personală sau politică. Era clar încă de atunci, iar ulterior Sorin Ovidiu Vântu a explicat limpede cum vine treaba, așa cum am explicat pe-atunci și eu: e modul de operare, modelul de afaceri al acestor oameni, proiectarea imaginii de putere informală prin care determină oameni, în principal din aparatul de stat, să acționeze în interesul lor, călcând eventual legea. Altfel spus, avem același model și motiv pentru care un mafiot omoară violent și public oameni obișnuiți, oameni ai legii sau alți mafioți, sau o combinație stranie de om al legii în ipostaza publică și coleg de mafie în privat. Despre asta a fost mereu vorba: să înțeleagă toată lumea, și cei din justiție în particular, că anumiți oameni trebuie ascultați, că nu te pui împotriva lor pentru că ei fac și desfac președinți.Singurul lucru care e schimbat acum, înafară de actori, e că sistemul justiției penale e ținta primară dacă nu singulară, din motive absolut evidente. Restul e identic. Alde Ghiță, Udrea, Băsescu, Adamescu, Ponta și restul – oamenii aceștia nu au nimic cu persoana privată Laura Codruța Kovesi – cel puțin doi dintre ei au fost implicați în numirea ei în funcție. Integral pe Contributors
Cristian Campeanu. Revista 22. De ce „dovada” lui Ciuvică privind pretinsul plagiat al lui Kovesi este o diversiune
Dacă procurul șef al DNA, Laura Kodruța Kovesi, a plagiat, ea trebuie să plece pentru că nu putem gândi un hoț aflat la cârma celei mai importante instituții anticorupție din România. De aceea este extrem de important ca CNATCDU, în noul format, să se pronunțe cât mai rapid asupra autenticității tezei de doctorat a doamnei Kovesi. Presiunile facute asupra lui Kovesi dar si asupra CNATDCU pentru a forta o anumita versiune, convenabila celor care ataca DNA, nu au insa legatura cu adevarul in ce priveste prezumtivul plagiat, adevar pe care doar institutia il poate scoate la lumina. Teza de doctorat a lui Kovesi trebuie sa se bucure de un tratament corect din punct de vedere academic si nu este in intentia noastra sa validam in vreun fel autenticitatea acesteia. Dar credem ca este necesara o demistificare a unei tentative grosolane de manipulare, marca Mugur Ciuvica.În condițiile autodenunțului lui Ghiță și al mizelor uriașe pe care le reprezintă compromiterea Codruței Kovesi, autorul acuzațiilor originare de plagiat, Mugur Ciuvică, a prezentat la începutul săptămânii rezultatele unei verificări anti-plagiat a tezei de doctorat a șefei DNA realizat cu ajutorul unui software iThenticate despre care ni se amintește că este „extrem de performant”, și că este utilizat de Departamentul de Justiție al SUA, Comisia Europeană, Banca Mondială și ONU, printre alții. Verdictul acestui formidabil instrument cu autoritate universal recunoscută este implacabil: Kovesi a plagiat în proporție de 45%. Ciuvică a prezentat “dovada” irefutabilă și astfel orice alt verdict dat de CNATDCU sau de Universitatea din Timișoara sau de către CNATCDU devine automat “albire” si “securism”. Dacă așa-zisele dovezi prezentate de Ciuvică nu ar fi fost rostogolite în mass-media și pe facebook, nu am fi considerat acest demers altfel decât o calomnie jalnică. Dar amploarea pe care a luat-o această ficțiune cere câteva precizări. Integral pe Revista 22
Alexandru Grumaz. Adevarul. Jocurile clandestine ale Războiului hibrid
Cârtiţele – agenţi care penetrează sistemele de securitate naţionale pe termen lung – fac parte din cel mai negru scenariu cu care se poate confrunta un serviciu de informaţii. În realitate, mai rar decât în romanele de spionaj, cârtiţele, există şi pot face daune enorme în vânzarea secretelor şi diminuarea capacităţii de spionaj a unei ţări. Cuvintele Lordului Palmerson ar trebui să răsune pe holurile fiecărui guvern sau parlament. Să le reamintim poate înţelegem şi comportamentul Marii Britanii din ultimul timp şi ne reamintim care sunt datoriile nostre într-un război clandestin care ne macină resursele financiare şi umane zi de zi: „Noi nu avem aliaţi eterni şi nici inamici perpetui. Interesele noastre sunt eterne şi perpetui, noi având datoria să asigurăm îndeplinirea lor. Şi dacă îmi este permis să exprim într-o singură frază acest gând care trebuie să ghideze pe fiecare ministru englez aş spune: fiecare interes al Marii Britanii trebuie să devină deviză şi să fie îndeplinit de oricare ministru al guvernului britanic”[1] De când Rusia a răpit Ucrainei Crimeea, am avertizat că preşedintele Vladimir Putin nu se opreşte aici şi nu va fi timid în faţa Occidentului, chiar cu preţul declanşării unui război major. Oportunităţi de a descuraja o Rusie resurgentă, care doreşte reluarea heghemoniei în Estul Europei, au fost puse pe tapet de SUA şi NATO, însă criza migranţilor şi cea generată de Brexit au devoalat o nouă confruntare ideologică şi nu numai, într-o Europă lipsită de coerenţă, dar şi de coeziune, aparent calmă la summitul de la Bratislava. Atât timp cât Kremlinul nu joacă după regulile Occidentului, iar administraţia de la Moscova este împănată cu oameni care au în inimi metodele CEKA, un război din umbră, război care este un amalgam de spionaj, propagandă media şi acţiuni cibernetice şi pentru care Occidentul nu este pregătit, este în curs de derulare. Operaţiunile serviciilor de spionaj ruseşti Serviciul de Spionaj Extern (SVR) şi Directoratul principal de Informaţii al armatei (GRU) au crescut în intensitate ele având nu numai ţinte în SUA, dar şi împotriva ţărilor NATO incluzând în principal Germania, Franţa, Polonia, Cehia, Ţările Baltice, România şi Ungaria. Marea majoritate a operaţiunilor se desfăşoară sub acoperire diplomatică sau de reprezentare economică. În 2015, guvernul de la Praga a expulzat 3 diplomaţi ai Moscovei, rapoartele serviciului de constraspionaj ceh (BIS) menţionând că un sfert din diplomaţi ruşi acreditaţi la Praga sunt de fapt spioni sub acoperire diplomatică. Integral pe Adevarul
Andreea Pora. Revista 22. Tripleta Ponta-Ghiță-Băsescu
„Ticăloșii știu să lucreze în cârdășie, să se înhăiteze, să se acopere unii pe alții și, împreună, să se revendice de la idealuri, ei, care nu au nimic sfânt, să joace teatrul virtuții.“ (Petru Creția). Asistăm zilele acestea la un film pe care l-am tot văzut în ultimii ani: conjurația ti­căloșilor și penalilor luptă pentru păs­tra­rea unei lumi în care ei se simt ca peștii în apă. O lume în care au pu­tut să fure, să mintă, să răstoarne valorile cu susul în jos, să ajungă din ni­mi­cul care erau la vârful pu­terii și al unei vremelnice glorii. E o lume despre care multora le place să spună, după ce văd câteva mii de oameni ieșind în stradă să protesteze, că e pe moarte. Nu cred. Dar asta e altă dis­cuție.Nu e prima reprezentație, filmul l-am mai vizionat și în 2012, și atunci când Voi­cu­lescu a fost băgat după gratii, când Năs­ta­se a apucat pe același drum cu fularul la gât, când Vântu a înfundat pușcăria sau când Udrea și-a dus degetul la nas intrând să dea piept cu procurorii. Până la urmă, ei nu au reușit nici să arunce statul de drept în aer, nici să îngenuncheze justiția sau să destructureze instituții. Au reușit în schimb să murdăreasca totul în jur, bă­gând scârnă în ventilatoare, să genereze o atmosferă irespirabilă de permanent con­flict și neîncredere, să dea majorității so­cietății sentimentul zădărniciei. O victorie egală cu înfrângerea suferită.Războiul la care asistăm și care, în opinia mea, e unul cu bătaie mai lungă și arie mai extinsă decât discreditarea/înlă­tu­ra­rea lui Kövesi are câteva elemente în plus. În primul rând, există suficiente date (ca­re exced conspiraționismul tradițional) ca­re indică implicarea unei facțiuni din ser­viciile secrete. Protagoniștii asaltului – Ghi­ță, Ponta, Băsescu, Udrea, Savu și alții ca­re nu merită numiți – au avut și au fiecare în felul lor legături cu serviciile. Des­pre unii știm că au fost (sunt?) ofițeri SRI, alții au controlat serviciile sau au lucrat informal pentru ele. Scenariul și regia nu mai sunt ale unor amatori, mâ­nați exclusiv de frică și re­sentimente, ci atent gân­di­te și coordonate (Emilia Șer­can a făcut o excelentă analiză în sen­sul acesta). Integral pe Revista 22
Malin Bot. Romania Libera. Gașca lui Oprea este încă foarte puternică dacă Licu primește un nou mandat. Mai puternică decât Iohannis?
Este foarte ciudată propunerea de prelungire a mandatului lui Bogdan Licu pe funcția de adjunct al procurorului-general al României. Trădează influența pe care încă o are gașca de la bazarul de doctorate al lui Gabriel Oprea. Ministrul Raluca Prună a luat decizia bizară de a propune prelungirea mandatului de procuror-general adjunct al lui Bogdan Licu. Este o bizarerie din pricina situațiilor controversate care îl leagă pe Licu foarte strâns de grupul de interese din jurul inculpatului Gabriel Oprea.Licu a fost acuzat de plagiat de jurnalista Emilia Șercan. Licu e suspect de furt intelectual în lucrarea de doctorat prin care acesta a obținut titlul academic. Emilia Șercan spune că acesta a furat de la judecătorul Cristi Danileț pagini întregi. Licu a devenit doctor la bazarul de doctorate al lui Gabriel Oprea, dovedit și el plagiator. Ca să înțelegem foarte bine situația lui Licu, coordonatorul doctoratului acestuia a fost însuși Gabriel Oprea.În fața acuzelor de plagiat Licu nu a ieșit să-și apere lucrarea, așa cum a făcut-o Laura Codruța Kovesi. Șefa DNA a dus jurnaliștilor de la Europa FM un teanc cu ”probe” care răspund punctual pentru fiecare paragraf cu probleme din lucrarea ei de doctorat.Licu a reacționat total diferit. A sărit imediat să spună că ar vrea să renunțe din proprie inițiativă la titlul de doctor. Bogdan Licu și-a susținut doctoratul în anul 2011 la Academia Națională de Informații “Mihai Viteazul”, instituție aflată în subordinea Serviciului Român de Informații (SRI). Jurnaliștii de la romaniacurata.ro au explicat și alte legaturi dintre Licu și grupul de interese din SRI care l-a propulsat pe Oprea în poziția de conducător de doctorate. România curată arată că la începutul anului, soția lui Bogda Licu, Monica Licu, a candidat alături de soţia lui Florian Coldea, prim-adjunctul SRI, pentru un post de lector la SNSPA. Filiera de la bazarul academic în care Oprea făcea bișniță cu doctorate nu este singura legătură între Licu și grupul de interese din jurul fostului vicepremier și lider UNPR Găbiță Oprea. Integral pe Romania Libera
Dan Tapalaga. Hotnews. Cum se defineste ideologic USR-ul lui Nicusor Dan prin programul politic
Programul politic prezentat astazi de Nicusor Dan, Clotilde Armand si Cosette Chichirau reprezinta prima viziune articulata elaborata de acest partid dupa ce liderii sai au refuzat constant si ostentativ la ultimele alegeri sa se plaseze ideologic ca fiind de stanga sau de dreapta. In mod neechivoc, USR adopta un program de dreapta radical, chiar daca a fost lansat cu fraze cumva inselatoare de genul “Vrem sa eliminam saracia”. (Precizare: radical in raport cu puseele de stanga pe care le-am vazut pana acum le liderii USR).In cele 38 de pagini nu veti gasi nici un rand despre programe de asistenta sociala, combaterea saraciei sau finantarea paturilor defavorizate. Tot programul vorbeste in schimb despre incurajarea antreprenoriatului, eficientizarea statului si identificam chiar o critica a “sistemului socialist” de organizare din sanatate. Ca observatie de ordin general, programul este scris coerent si aplicat vremurilor. Se adreseaza in primul rand publicului activ, sufocat de birocratie si de inertia statului, antreprenorilor si celor care au reusit prin forte proprii. Nu curteaza publicul asistat si nu cedeaza tentatiilor populiste. Este o abordare pragmatica, deoarece toate partidele curteaza publicul asistat. N-ar mai fi fost loc pentru inca unul. In plus, USR pare sa-si orienteze oferta exact catre publicul nehotarat, care nu se regaseste azi in nici unul din partidele existente. Un pasaj elocvent se refera la reforma sanatatii. USR critica ineficienta “modelului socialist” de organizare: “Sistemul de sănătate national a rămas undeva în tranzitie, fără a suferi o reformă substantială în trecerea sa de la unul socialist la unul modern. Chiar dacă România a introdus un sistem de asigurări medicale de tip social si majoritatea cetătenilor, cât si angajatorilor, îsi plătesc contributiile de sănătate, acesti bani nu sunt cheltuiti eficient, iar în majoritatea cazurilor nu ajung să satisfacă nevoile de sănătate ale celui care a contribuit, crescând nemultumirea pacientilor.” Integral pe Hotnews
Ioana Ene Dogioiu. Ziare.com. CSM sau ministrul Justitiei – schimbarea care nu schimba nimic
Modificarea procesului de desemnare a procurorului general si a procurorului sef DNA, in cadrul proiectului de schimbare a legii privind statutul magistratilor, era previzibila, despre ea se vorbea de multa vreme. Proiectul pus acum in dezbatere publica are doua variante: ca sefii parchetelor sa fie propusi de CSM, dupa cum doreste acest for al magistratilor, si mentinerea variantei actuale, adica propunerea sa fie facuta tot de ministrul Justitiei, in ambele cazuri decizia fiind a presedintelui. In varianta MJ, presedintele ar fi obligat sa isi motiveze refuzul. Chestiunea motivarii cred ca ar fi o modificare binevenita ca orice limitare a arbitrariului. Daca presedintele socoteste inadecvata o propunere, este firesc ca el sa explice aceasta optiune. In ceea ce priveste titularul dreptului de a face propunerea, eu nu cred ca exista o solutie ideala. Ceea ce vrea CSM era varianta dinaintea reformei facuta de Monica Macovei, o solutie pe care fostul ministru al Justitiei o considera adecvata din mai multe motive: “CSM este format din 19 persoane care voteaza secret si in care nimeni nu raspunde. Propunerea de procuror sef al DNA si procuror general trebuie asumata de o persoana. Daca e proasta si lucrurile merg prost, stii cine e vinovat. E mai usor sa schimbi un ministru, CSM nu poti sa-l schimbi. Unde nu exista raspundere, lucrurile nu merg.” Sustinatorii revenirii propunerii la CSM se bazeaza pe simetria cu procesul de desemnare a presedintelui ICCJ si pe eliminarea elementului politic partinic din acest proces. Pentru ca, intr-adevar, in general, ministrul Justitiei nu este un tehnocrat, ci un politician membru de partid care poate avea si alte criterii decat cele in interesul Justitiei. Si, chiar daca nu le are, suspiciunea exista avand in vedere raportarea politicianului roman la Justitie. Eu cred ca ambele variante implica aceleasi riscuri si pot avea aceleasi avantaje in functie de titularii pozitiilor cheie. Inainte de 2005, CSM era un organism profund antireformist, mereu criticat in documentele Comisiei Europene, de la care nu era nimic de asteptat. Mutarea deciziei privind sefii parchetelor a fost atunci salutara si a permis inceputul reformarii parchetelor dupa epoca Botos si Amariei. Ce se intampla pe atunci stim din povestea procurorului Cristian Panait. Integral pe Ziare.com
TNR. Incidente la aducerea avioanelor F16. A venit cineva de la PSD să ceară comisionul
Inaugurarea escadrilei de avioane F16 aduse recent din Portugalia a fost umbrită de un incident neplăcut. Mai precis, s-a băgat în faţă un gras cu cravată şi l-a întrebat direct pe Cioloş: “Ia zi, boss, cât s-a luat comision pe licitaţia asta? Ce facem, nu dăm partea pentru PSD?”, dar a fost scos din hangar de personalul de securitate. Pesedistul nu s-a lăsat şi a început să scotocească prin avioane, zicând că nu se poate, că la orice achiziţie se face un şmen. “Banii trebuie să fie undeva! Cum să mă duc la domnul Dragnea fără bani?”, se plângea pesedistul. Integral pe TNR
13 Raspunsuri la Ziarul de Duminica – 9 octombrie
intamplator09/10/2016 at 10:01
USR mai are nevoie de 2000-doua mii-semnaturi pentru a putea avea candidati in diaspora
Doar 2000, semnati cei din diaspora
mar09/10/2016 at 13:11
Ivan a intrat in paine si se simte lezat – “suntem nevoiti sa facem fata unui fel de val de isterie, cu elemente care pot fi descrise drept xenofobe.”
Pentru ca stiu ca este un blog citit, i-mi reprim sentimentele si ma gandesc ca a chefuit cam mult. Omuletul verde este convins ca suntem un popor de “ghiocei” sau mai rau ne-am uitat istoria recenta si suferintele aduse de hienele de la est.
http://revistapresei.hotnews.ro/stiri-radio_tv-21341148-ambasadorul-rus-bucuresti-despre-cumintenia-pamantului-suntem-nevoiti-facem-fata-unui-val-isterie-xenofoba.htm
mar09/10/2016 at 13:14
Tupeu inadmisibl pentru un diplomat, pentru ambasador care se vrea pacifist.
http://revistapresei.hotnews.ro/stiri-radio_tv-21341245-ambasadorul-rus-romania-flota-nato-marea-neagra-aduce-tensiuni-despre-brigada-multinationala-craiova-pretext-pentru-implementat-echipament-greu.htm
A A09/10/2016 at 13:30
Niste cretini. “Politica” de derbedei putka.
A A09/10/2016 at 13:33
Nu inteleg cine si de ce ia interviu la cretinul asta. Asta-i intrebarea si cheia.
A A09/10/2016 at 13:35
Hitler portocaliu si-a luat puie universala
http://edition.cnn.com/2016/10/08/politics/donald-trump-video-women-remarks-republicans/index.html
DanSu09/10/2016 at 14:26
Ca tot e duminica,
O dovadă clară a zisei lui Murphy: “Inteligența artificială nu va reuși niciodata sa depășească Prostia Umană”:
http://sociable.co/technology/cia-siren-servers-social-uprisings/
CIA – mai ales CIA – s-a remarcat printr-o serie de previziuni clare si certe:
– Comunismul nu va disparea niciodată (înainte de ’89),
– Nu există pericol terrorist pe teritoriul USA (înainte de 9/11)
– în Irak sunt arme de distrugere în masă,
– crizele din Cecenia/Ucraina/Siria,
Ideea că poți prevedea mișcări sociale – este exact ca idea meteorologilor mereu luați prin surprindere – ba de câte un uragan, ba de un înghet, ba de dezgheț, ba de câte un cutremur. Iar natura măcar are legitățile ei fizice. Dezvoltarile sociale au o singură lege: Nu există predictibilitate.
Asta e valabil și pentru conspiraționiștii și nostradamiștii de serviciu.
Vorba lui Nety (de la PRO-Tv) – care mereu prevede viitorul cand spune: “E de bine”.
A A09/10/2016 at 15:05
Nice. Prostia umana este infinita, nici inteligenta-inteligentelor n-o va depasi vreodata. La asta CIA n-ar da gres.
intamplator09/10/2016 at 15:33
Eu as zice ca asta e cel mai mare avantaj al “inteligentei”umane,respectiv prostia;asta ne tine mereu ocupati si alerti;
p.s de asta mie nu mi place elvetia,totul e previzibil
stefan6009/10/2016 at 19:22
Ce se mai intampla cu Grecia ?
– PIB a scazut cu 25 % de la inceputul crizei .
– Somajul e la 24 % .
-Pentru tineri intre 18 si 24 de ani , somajul e la 50 % .
– Puterea de cumparare a grecilor a scazut cu 30 % .
– Datoria publica a ajuns la 176 % PIB
Dupa aceste marete “succese” a tratamentului aplicat de UE grecilor , a fost aprobata o noua rata din ultimul imprumut numit “de salvare” . Alti 2,8 miliarde euro vor intra in visteria grecilor maine . Si totusi cineva pricepe ca “tratamentul” german impus sub denumirea de UE e gresit . Adica FMI care a refuzat categoric sa participe la aceasta noua rata de imprumut .
Nodul discordiei , FMI propune taierea substantiala a datoriei Grecilor . RFG se opune categoric (ca vin alegeri la teutoni , au deja probleme cu bancile lor )
Politic a fost ajuns un acord “de fatada” ca sa nu se specie mujicul . 🙂
Adica FMI NU MAI PARTICIPA CU FINANTARE la problema grecilor dara mentine un repezentant in comitetul de tratative UE- Grecia . Ca sa nu creada neamtul Hans ca politica germana e catastrofala . 🙂
stefan6009/10/2016 at 19:30
Recomand , votati PSD .
Va aduce multa bunastare .
Mentionez : taieri de impozite , mariri de pensi , salarii , TVA la 18 % iar in cazul vanzarii de locuinte , TVA = 0% .
In rest gargara clasica .
Recomand , votati PSD , Bunastarea care va promite va face ca Romania sa intreaca Grecia . In dezastrul datoriilor publice . 🙂
( e evident , la mintea cocosului ca daca tai din incasari fiscale , maresti cheltuielile publice , deficitul bugetar ajunge la stele si neimportant ca vei merge cu caciula in mana la FMI , UE ca sa te imprumute din nou ca nu vei avea nici cu ce achita pensile si salariile curente . Cu tot efortul lui Isarescu de a mentine raportul de 7 lei /1 euro 🙂 🙂 )
radu209/10/2016 at 21:07
Buna seara. http://www.b1.ro/stiri/politica/traian-basescu-cel-mai-probabil-voi-candida-la-alegerile-parlamentare-video-164620.html ” Nu sunt un politician nou. Singurul meu contraargument poate fi că am o experiență uriașă, pot să o folosesc în continuare” acum cativa ani jura ca nu-i mai trebuie ca pleca pe mare, ca sta cu nepotii in parc etc..inca unul care se crede de neinlocuit, semizeu, maine poimaine o sa spuna ca Hagi ca ar trebui sa-i facem statuie
Cetatean10/10/2016 at 08:33
http://politeia.org.ro/stiri-revista-presei/revista-presei-10-octombrie-psd-val-de-promisiuni-basescu-se-sacrifica-si-candideaza/49783/
« Revista Presei – 10 octombrie. PSD: val de promisiuni. Băsescu: se sacrifică și candidează
Plagiatorii caută scăparea în proceduri »

References: CSM 
 CSM 
 CSM 
 CSM 
 ICCJ 
 CSM